Bendera Macedonia Utara

Bendera Makedonia Utara mula digunakan pada tahun 1995. Bendera ini berlatar belakang merah dengan sebuah matahari kuning di tengah-tengahnya yang memancarkan lapan garis sinar.

 Latar belakang 
 Perlambangan 
Ia melambangkan "matahari baru Kebebasan" sepertimana yang disebut dalam lagu kebangsaan negara tersebut Denes nad Makedonija (Hari Ini di Makedonia).

 Sejarah 
Pada tahun 1991 selepas berlakunya perpecahan gabungan Yugoslavia, Todor Petrov, presiden pertubuhan ultranationalis Kongres Makedonia Dunia mengusulkan lambang Matahari VerginaMacedonia: The "Sun of Vergina" flag (1992-1995) sebagai simbol kebangsaan menggantikan bintang merah yang dikaitan dengan fahaman komunis. Simbol matahari ini datangnya daripada tempat peninggalan sebuah bandar lama Macedon, Aigai, yang kini terletak di Yunani - ia merupakan simbol dinasti Argead perintahan Philip II dari Makedon serta puteranya Alexander. Kedua-dua orang Yunani dan Republik Sosialis Makedonia menggunakan lambang ini sejak tahun 1970-an sebagai kesinambungan sejarah kawasan mereka sama ada di dalam mahupun di luar negara.

Pemerintah negara ini menggunapakai rekaan bendera ini pada 11 Ogos tahun berikutnya. Walau bagaimanapun, pemerintah Yunani membantah keras rekaan bentuk ini kerana simbol matahari itu dilihat sebagai simbol budaya orang Yunani lalu tidak bertepatan dengan penduduk negara tetangganya yang dilihat sebagai berbangsa Slavia. Yunani membuat suatu tuntutan perlindungan tanda dagangan kepada Pertubuhan Harta Intelek Dunia pada Julai 1995,
"Greece petitions for int'l rights to Vergina Star" , ANA, 31 Julai  1995 . Lihat juga : 1, 2, 3.   Keadaan ini juga menghalang bendera ini dikibarkan di Ibu pejabat Pertubuhan Bangsa-Bangsa Bersatu di bandar raya New York. Suatu penyelesaian dibuat kedua-dua negara di mana suatu rekaan baru dihasilkan bagi pihak negara Makedonia Utara.Wood, Michael C., Participation of Former Yugoslav States in the United Nations and Multilateral Treaties, "Max Planck Yearbook of United Nations Law" , Jld. 1, 1997, m/s. 240.
 Lihat juga 
 Lambang Republik Macedonia

Rujukan

 Pautan luar 



Macedonia Utara
Kategori:Macedonia Utara